**NOLIKUMS DALĪBAI IELU TIRDZNIECĪBĀ,**

**festivāla “Kuldīgas vasaras vitrāžas” ietvaros**

**2023. gada 21. - 23. jūlijā**

**1. Vispārīgie noteikumi**

1. Amatnieku tirgus (turpmāk – Pasākums) tiek organizēts festivāla “Kuldīgas vasaras vitrāžas “ *ietvaros*.
2. Tirdzniecības organizators ir SIA “Kuldīgas komunālie pakalpojumi” (turpmāk – Organizators).
3. Tirdzniecības pretendents ir fiziska vai juridiska persona, kas ir iesniegusi pieteikumu tirdzniecībai Pasākumā (turpmāk – Pretendents).
4. Tirdzniecības dalībnieks ir fiziska vai juridiska persona, kuru Organizators ir apstiprinājis dalībai Pasākumā (turpmāk – Dalībnieks).
5. Tirdzniecības vietas (3x3m) tiks izvietotas Kuldīgā, Semināra parkā, 1905. gada parkā, Pilsētas dārzā. Liepājas ielā tikai sabiedriskās ēdināšanas pakalpojuma sniedzēji. Tirdzniecības vietām tiks piešķirti kārtas numuri.
6. Organizatora noteiktajā zonējumā tirgotājiem tiks piedāvāts elektrības pieslēgums. Dalībniekam pieteikumā jānorāda nepieciešamā jauda, kā arī līdzi jāņem savi elektrības vadu pagarinātāji.

**2. Prasības Pretendentiem**

1. Par Pasākuma Pretendentu var būt gan fiziska, gan juridiska persona, kura reģistrējusies kā saimnieciskās darbības veicējs, un kura tiek reģistrēta šādā prioritārā secībā:
   1. amatu meistari – latviešu tradicionālās un mūsdienu lietišķās mākslas dekoratīvu un ikdienā lietojamu priekšmetu izgatavotāji, kuri izstrādājumus gatavo pašrocīgi, izmantojot idejas, kas gūtas no latviešu tautas arheoloģiskā un etnogrāfiskā mantojuma (keramika, stikla apstrāde, pinumi, metālkalumi, ādas apstrāde, kokapstrāde, etnogrāfiskas un mūsdienīgas rotas, austi tekstila izstrādājumi, adījumi, tamborējumi, šuvumi, izšuvumi, filcējumi, batikas, individuāli ražoti tekstila izstrādājumu izejmateriāli – lins, vilnas dzija);
   2. Latvijas lauku saimniecībās audzētas lauksaimniecības produkcijas, augļu, ogu, dārzeņu pārstrādes produktu (sukādes, sīrupi, ievārījumi u.c.), piena, gaļas, maizes, zivju un to pārstrādes produktu, biškopības produktu un piparkūku individuālos ražotājus, un dabiskās kosmētikas, pirts lietu (ķermeņa kopšanas līdzekļi, pirts piederumi) individuālie ražotāji un grāmatu izdevēji;
   3. Pārējie tirgotāji.

7.4. Dalībnieks tirdzniecības vietu iekārto par saviem līdzekļiem, ar savu darbaspēku un ierīcēm.

**3. Pretendentu pieteikšanās un vērtēšanas kārtība**

1. Pieteikties dalībai Pasākumā var **tikai elektroniski,** aizpildot pieteikuma veidlapu mājaslapā [www.kkp.lv](http://www.kkp.lv).
   1. Pieteikšanās uzņēmējiem – **no 7. līdz 28. jūnijam plkst. 24.00.**
2. Pēc pieteikšanās beigu datuma kā apstiprinājums par dalību tirgū, dalībniekam uz pieteikumā norādīto e-pasta adresi tiks nosūtīts tirdzniecības vietas nomas līgums (parakstīts no organizatora puses).
   1. tirdzniecības vieta tiek rezervēta līdz saņemta apmaksa par dalību Pasākumā. Tā tiek rezervēta ne ilgāk kā uz 5 (piecām) dienām pēc līguma nosūtīšanas uz e-pasta adresi;
   2. apmaksa jāveic avansā 5 (Piecu) dienu laikā no līguma saņemšanas dienas, maksājumu veicot pamatojoties uz nosūtīto līgumu un līgumā norādītajā norēķinu kontā.
   3. Gadījumā, ja apmaksa nav veikta norādītājā termiņā, tirdzniecības vietas rezervācija tiek atcelta.
3. Organizatoram ir tiesības:
   1. pieņemt vērtēšanai tikai tos Pieteikumus, kas ir aizpildīti atbilstoši prasībām, pilnībā un precīzi;
   2. izvērtēt katra Pretendenta pieteikumā norādītās produkcijas saturu, pieprasot Pretendentam papildus informāciju par produkciju – paplašinātu aprakstu un produkcijas fotogrāfijas;
   3. izveidot komisiju, lai izvērtētu Pretendentu tirdzniecības pieteikumos norādītās produkcijas atbilstību šo Noteikumu prasībām, izcelsmi, saturu, kvalitāti un Pretendenta uzticamību, ņemot vērā sadarbību iepriekšējos Organizatora rīkotajos Pasākumos;
   4. apstiprināt dalībai Pasākumā tos Pretendentus, kuru piedāvājums saskaņā ar komisijas novērtējumu atbilst visām šo Noteikumu prasībām, un, kuru piedāvājums pēc Organizatora ieskatiem padara daudzveidīgāku un interesantāku Pasākuma kopainu;
   5. neapstiprināt dalību Pasākumā tiem Pretendentiem, kuru produkcijas saturs un/vai kvalitāte komisijas novērtējuma rezultātā atzīta par Pasākumam neatbilstošu.
4. Organizatora nolēmumi attiecībā uz tirdzniecības Dalībnieku atlasi un tirdzniecības vietu izkārtojumu ir galīgi un nav apstrīdami. Organizatoram ir tiesības pēc saviem ieskatiem izvietot un līdz Pasākuma sākumam mainīt Dalībnieku izkārtojumu tirdzniecībai paredzētajās vietās.

**4. Dalības maksa un norēķinu kārtība**

1. Pasākumā tiesīgi piedalīties tikai tie Pretendenti, kuri reģistrēti pie Organizatora par Pasākuma Dalībnieku.
2. Dalībniekam ir iespēja iegādāties tirdzniecības vietas uz 3 (trīs) svētku dienām (ceturtdienu, piektdienu, sestdienu) kā vienu komplektu.
3. Dalības maksa (ar PVN) par vienu vietu līdz 3 metriem šajā pasākumā ir:

|  |  |  |
| --- | --- | --- |
| **Preču grupa** | Komplekts (3 dienas)  Tirdzniecībai pasākuma laikā (3x3m tirdzniecības vietai) | Komplekts (3 dienas)  Tirdzniecībai pasākuma laikā (3x3m tirdzniecības vietai)  Kuldīgas novadā reģistrētiem uzņēmējiem atsevišķās tirdziniec. Grupās |
| Tirdzniecība, kuru veic fiziskā persona, kas reģistrējusi saimniecisko darbību, un juridiskā persona, tirgojot visu veidu preču grupas | 165.75 | 75.00 |
| Gaļas un zivju izstrādājumi | 165.75 | 75.00 |
| Maize, piena produkti, garšvielas | 132.60 | 60.00 |
| Konditorejas izstrādājumi | 99.45 | 45.00 |
| Tirdzniecība ar nepārtikas precēm | 132.60 | 60.00 |
| Tirdzniecība ar saldējumu, bezalkoholiskiem dzērieniem un karstām uzkodām no speciālām iekārtām | 99.45 | 45.00 |
| Sabiedriskās ēdināšanas pakalpojumi un tirdzniecība ar bezalkoholiskiem dzērieniem | 232.05 | 105.00 |
| Sabiedriskās ēdināšanas pakalpojumi un tirdzniecība ar alu no speciālām iekārtām | 364.65 | 364.65 |
| Sabiedriskās ēdināšanas pakalpojumi un tirdzniecība ar alkoholiskiem dzērieniem | 563.55 | 563.55 |
| Tirdzniecība ar alu no speciālām iekārtām | 265.20 | 265.20 |
| Tirdzniecība ar alkoholiskiem dzērieniem un fasēto alu | 497.25 | 497.25 |
| Tirdzniecība ar paša ražotu vīnu, raudzētiem dzērieniem vai alkoholiskajiem dzērieniem no savā īpašumā vai valdījumā esošajos dārzos un dravās iegūtajiem produktiem vai savvaļā augošiem augiem | 165.75 | 75.00 |
| Elektroenerģija (pieslēgums uz visu pasākuma laiku) | 30.00 | 30.00 |

1. Papildmaksas (ar PVN) Pasākumā ir:

|  |  |
| --- | --- |
| **Obligātās papildizmaksas** | **Komplekts 3 dienu tirdzniecībai** |
| Atkritumu apsaimniekošana | **3.12** |
| **Papildizmaksas** |  |
| Līguma nosacījumu un datu korekcijas pēc pieteikuma iesniegšanas laika no 29.06.2023. | **10.00** |

1. Visiem Dalībnieki, kuri saņēmuši apstiprinājumu – Tirdzniecības vietas līgumu dalībai Pasākumā, apmaksa ir jāveic

**ar pārskaitījumu** uz sekojošiem rekvizītiem:

SIA “Kuldīgas komunālie pakalpojumi”

PVN maks. reģ. Nr. LV56103000221

A/S SEB banka

LV60UNLA0050021616900

maksājuma mērķī norādot **- LĪGUMA NR.,**

**5. Tirdzniecības atļauju saņemšanas kārtība**

1. Sākot ar 21. jūliju, darba dienās no plkst. 8.00 līdz plkst.16.00, SIA “Kuldīgas komunālie pakalpojumi” klientu apkalpošanas zālē Pilsētas laukumā 2, Kuldīgā, 1. stāvā, kā arī 22. jūlijā no plkst. 6.30 līdz 08.00, Pilsētas laukumā 2, 1. stāva foajē, Kuldīgā, Dalībniekiem tiks izsniegts:

* identifikācijas karte,
* automašīnas caurlaide,
* sauso atkritumu maisiņi,
* līguma oriģināls.

**6. Tirdzniecības vietu iekārtošana un tās noteikumi**

1. **Tirdzniecības vietu iekārtošana:**

* 21.07.2023 - Tirdzniecība no plkst. 12.00 līdz plkst. 19.00.

Iekārtošanās no plkst. 9.30 līdz plkst. 11.00, tirdzniecību vietu novākšana no plkst. 19.00\*.

* 22.07.2023 - Tirdzniecība no plkst. 10.00 līdz plkst. 21.00

Iekārtošanās no plkst. 7:30 līdz plkst. 9:30, tirdzniecību vietu novākšana no plkst. 21.00\* līdz plkst. 22.00.

* 23.07.2023 - Tirdzniecība no plkst. 10.00 līdz plkst. 18.00.

Ierašanās no plkst. 9.00 līdz plkst.10.00, tirdzniecību vietu novākšana no plkst. 18.00\*.

\* pirms norādītā laika ar transporta līdzekli iebraukt aizliegts.

1. Tirdzniecības laikā aizliegta papildu produkcijas piegāde izmantojot autotransportu.
2. Tirdzniecības laikā aizliegts uz tirdzniecības ielas izvietot elektrības ģeneratorus.
3. Pēc tirdzniecības vietas iekārtošanas, autotransportam nekavējoties ir jāizbrauc no svētku norises vietas, bet ne vēlāk kā 30 min. pirms tirdzniecības sākuma.

**7. Dalībnieku pienākumi un atbildība**

21. Izsniegtajām identifikācijas kartēm ir jābūt piestiprinātām redzamā vietā – pie telts. Atļaujā ierakstītā fiziskā persona vai uzņēmuma pārstāvis ir atbildīgs par šo Noteikumu ievērošanu un kārtību savā tirdzniecības vietā:

22. Izsniegtās automašīnas caurlaides jānovieto aiz automašīnas priekšējā vējstikla citiem labi redzamā vietā:

22.1. ja pārbaudes laikā tirdzniecības vietā nav sastopama atbildīgā persona, tirgotais produkcijas veids un/vai saturs atšķiras no pieteikumā reģistrētā un/vai Dalībnieks ir patvaļīgi mainījis ierādīto tirdzniecības vietu un/vai patvaļīgi izvieto preci ārpus ierādītās tirdzniecības vietas Organizatoram ir tiesības, pieprasīt novērst pārkāpumu;

22.2. ja pārkāpums netiek novērsts, vai tiek izdarīts atkārtoti, Organizatoram ir tiesības vienpusēji sastādīt pārkāpuma konstatācijas aktu, pārtraukt Dalībnieka dalību Pasākumā pirms tā beigām, un nākamajos rīkotajos pasākumos atteikt dalību šim Dalībniekam.

23. Tirdzniecības vietā jāievēro mazumtirdzniecības noteikumi un citi tirdzniecību reglamentējoši normatīvie akti, kā arī atsevišķu preču aprites, izplatīšanas, publiskas demonstrēšanas vai reklamēšanas īpašā kārtība, kas noteikta normatīvajos aktos. Katrs Dalībnieks pats ir atbildīgs par normatīvo aktu prasību izpildi. **Organizators neatbild par šo prasību neievērošanu no Dalībnieka puses**.

24. Dalībniekam pēc administrējošo un kontrolējošo dienestu pieprasījuma ir jāuzrāda visas nepieciešamās tirdzniecības atļaujas.

25. Tirdzniecības vietā katrs Dalībnieks pats ir atbildīgs par sanitāro un higiēnas prasību, ugunsdrošības noteikumu un darba drošības noteikumu ievērošanu.

26. Tirdzniecību beidzot, Dalībnieks tirdzniecības vietu atstāj tīru, sauso atkritumu maisiņus izmetot tuvākajā konteinerā.

27. Par savas realizējamās produkcijas tirgošanas saskaņošanu ar Pārtikas un veterinārā dienesta attiecīgā novada pārvaldi ir atbildīgs pats Dalībnieks saskaņā ar Pārtikas aprites uzraudzības likumu, Ministru Kabineta 2010. gada 12. maija noteikumiem Nr.440 „Noteikumi par tirdzniecības kārtību tirgos, gadatirgos, ielu tirdzniecības vietās un izbraukumos”, EK Regulu Nr. 852/2004 par pārtikas produktu higiēnu.

28. Dalībnieks nav tiesīgs izvietot reklāmu un izplatīt reklāmas materiālus bez saskaņošanas ar Organizatoru ārpus savas tirdzniecības vietas.

29. Dalībnieks nav tiesīgs demontēt tirdzniecības vietu 22. un 23. jūlijā pirms Pasākuma beigām.

30. Dalībniekam, kurš izmanto tirdzniecības vietu Pasākumā, jāievēro šie Noteikumi un citi tirdzniecību reglamentējoši normatīvie akti.

31. Dalībnieka pieteikums dalībai ir apliecinājums tam, ka ar iepriekš minētajiem noteikumiem ir iepazinies.

**8. Organizatora pienākumi un atbildība**

32. Dalībniekiem, kuri tirgo pārtikas preces un kuru preču uzglabāšanas noteikumi tirdzniecības laikā paredz aukstuma iekārtu izmantošanu, attiecīgajā tirdzniecības zonējumā tirdzniecības vietās tiks nodrošināts elektroenerģijas pieslēgums (Dalībniekiem pašiem jānodrošina pagarinātāji).

33. Organizators nodrošina Dalībnieku ar transporta caurlaidēm preču un/vai tirdzniecības iekārtu piegādei Pasākuma iekārtošanas un demontāžas laikā.

34. Ja pieteikums dalībai Pasākumā tiek atsaukts no Dalībnieka puses vai Dalībnieks neierodas uz Pasākumu, tad Organizatoram ir tiesības izmantot pieteikto tirdzniecības vietu pēc saviem ieskatiem, kā arī Organizators neatmaksā Dalībniekam samaksāto līdzdalības maksājumu.

35. Organizatora kontaktpersona: Dace Grehova tālr. 26603289, darba dienās no plkst. 09.00 līdz plkst.17.00, e-pasts: dace.grehova@kuldiga.lv.

*SIA „Kuldīgas komunālie pakalpojumi”*

*valdes loceklis:* Kaspars Poriķis